text: KIF Kolding duo tilbage i OL-trup
  08 marts 2012 kl. 13.05
  De to KIF Kolding-spillere Lasse Boesen og Kasper Irming er med i den 21 spillere store OL-bruttotrup, Ulrik Wilbek torsdag offentliggjorde på et velbesøgt pressemøde på Bygholm Park Hotel i Horsens.
  Begge er de tilbage fra længere skadespauser, hvilket også gælder de to stregspillere Jesper Nøddesbo og Michael V. Knudsen. Suppleret med keeper Søren Rasmussen er de fem mand tilføjet den trup, der i januar vandt EM i Serbien, og disse i alt 21 spillere skal i de kommende måneder kæmpe om de 14 pladser plus reservetjansen på det danske OL-mandskab.
  KIF Kolding har nu fire spillere med i OL-truppen. Udover Lasse Boesen og Kasper Irming er fortsat Lars Christiansen og Bo Spellerberg.
  Det er sjette gang af 12 mulige, det danske herrelandshold er med ved OL i herrehåndbold. Bedste placering hidtil er en 4. plads ved OL i Los Angeles 1984.
  